CELEX: 32016R0389
Language: lv
Date: 2016-03-17 00:00:00
Title: Komisijas Īstenošanas regula (ES) 2016/389 (2016. gada 17. marts), ar ko darbīgās vielas acibenzolar-S-metila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

18.3.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 73/77
               
            KOMISIJAS ĪSTENOŠANAS REGULA (ES) 2016/389
      (2016. gada 17. marts),
      ar ko darbīgās vielas acibenzolar-S-metila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
      tā kā:
      
                  (1)
               
               
                  Darbīgās vielas acibenzolar-S-metila apstiprinājums, kā norādīts Komisijas Īstenošanas regulas (ES) Nr. 540/2011 (2) pielikuma A daļā, zaudē spēku 2016. gada 30. jūnijā.
               
            
                  (2)
               
               
                  Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums uz acibenzolar-S-metila atkārtotu iekļaušanu Padomes Direktīvas 91/414/EEK (4) I pielikumā.
               
            
                  (3)
               
               
                  Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
               
            
                  (4)
               
               
                  Ziņotāja dalībvalsts, apspriežoties ar otru ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 1. martā iesniedza Eiropas Pārtikas nekaitīguma iestādei (turpmāk “Iestāde”) un Komisijai.
               
            
                  (5)
               
               
                  Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
               
            
                  (6)
               
               
                  Iestāde 2014. gada 8. maijā (5) nosūtīja Komisijai savus secinājumus par to, vai ir sagaidāms, ka acibenzolar-S-metils atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2014. gada 12. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par acibenzolar-S-metilu.
               
            
                  (7)
               
               
                  Attiecībā uz vismaz viena augu aizsardzības līdzekļa, kas satur darbīgo vielu, vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir ievēroti. Tāpēc tiek uzskatīts, ka minētie apstiprināšanas kritēriji ir ievēroti.
               
            
                  (8)
               
               
                  Tāpēc ir lietderīgi atjaunot acibenzolar-S-metila apstiprinājumu.
               
            
                  (9)
               
               
                  Riska novērtējums attiecībā uz acibenzolar-S-metila apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem acibenzolar-S-metilu saturoši augu aizsardzības līdzekļi var tikt atļauti. Tāpēc ir lietderīgi nesaglabāt ierobežojumu, saskaņā ar kuru minēto vielu var lietot tikai kā augu aktivatoru.
               
            
                  (10)
               
               
                  Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāparedz daži nosacījumi. Īpaši lietderīgi ir pieprasīt papildu apstiprinošu informāciju.
               
            
                  (11)
               
               
                  Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu Īstenošanas regulas (ES) Nr. 540/2011 pielikums būtu attiecīgi jāgroza.
               
            
                  (12)
               
               
                  Ar Komisijas Īstenošanas regulu (ES) 2015/1885 (6) acibenzolar-S-metila apstiprinājuma termiņš tika pagarināts, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms pagarinātā termiņa beigām, šī regula būtu jāpiemēro no 2016. gada 1. aprīļa.
               
            
                  (13)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Darbīgās vielas atkārtota apstiprināšana
      Darbīgo vielu acibenzolar-S-metilu, kā norādīts I pielikumā, apstiprina atkārtoti, ievērojot minētajā pielikumā izklāstītos nosacījumus.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā un piemērošanas diena
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2016. gada 1. aprīļa.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 17. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 309, 24.11.2009., 1. lpp.
      
      
         (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
      
         (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
      
         (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
      
         (5)  EFSA Journal 2014; 12(8):3691. Pieejams tiešsaistē: www.efsa.europa.eu.
      
         (6)  Komisijas 2015. gada 20. oktobra Īstenošanas regula (ES) 2015/1885, ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajām vielām 2,4-D, acibenzolar-S-metilam, amitrolam, bentazonam, cihalofopbutilam, dikvatam, DPX KE 459 (flupirsulfuronmetils), esfenvalerātam, famoksadonam, flumioksazīnam, glifosātam, iprovalikarbam, izoproturonam, lambda-cihalotrīnam, metalaksilam-M, metsulfuronmetilam, pikolinafēnam, pimetrozīnam, piraflufēnetilam, prosulfuronam, tiabendazolam, tifensulfuron-metilam un triasulfuronam (OV L 276, 21.10.2015., 48. lpp.).
      
         I PIELIKUMS
         
                     Parastais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Apstiprināšanas termiņa beigas
                  
                  
                     Īpaši noteikumi
                  
               
                     Acibenzolar-S-metils
                     
                        CAS Nr. 135158-54-2
                     
                        CIPAC Nr. 597
                  
                  
                     S-metila benzo[1,2,3]tiadiazol-7-karbotioāts
                  
                  
                     970 g/kg
                     Toluols: maks. 5 g/kg
                  
                  
                     2016. gada 1. aprīlis
                  
                  
                     2031. gada 31. marts
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par acibenzolar-S-metilu un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:
                     
                                 a)
                              
                              
                                 riskam, kas rodas patērētājiem, uzņemot pārtiku;
                              
                           
                                 b)
                              
                              
                                 operatoru un strādnieku aizsardzībai;
                              
                           
                                 c)
                              
                              
                                 riskam, kas rodas ūdens organismiem.
                              
                           Lietošanas nosacījumos attiecīgā gadījumā ietver riska mazināšanas pasākumus.
                     Pieteikuma iesniedzējs Komisijai, dalībvalstīm un Iestādei līdz 2017. gada 1. jūnijam iesniedz apstiprinošu informāciju par embriju smadzenītēs saistībā ar eksponētību acibenzolar-S-metilam novēroto morfometrisko izmaiņu būtiskumu un reproducējamību, kā arī par to, vai šīs izmaiņas varētu būt radušās endokrīnās darbības rezultātā. Iesniedzamajā informācijā iekļauj sistemātisku pārskatu par pieejamajiem pierādījumiem, kas novērtēti, ņemot vērā pieejamās vadlīnijas (piemēram, EFSA 2010. gada vadlīnijas par sistemātisko pārskatu metodiku).
                  
               
            (1)  Sīkāka informācija par darbīgās vielas identitāti un specifikāciju sniegta pārskata ziņojumā.
      
      
         II PIELIKUMS
         Īstenošanas regulas (ES) Nr. 540/2011 pielikumu groza šādi:
         
                     1)
                  
                  
                     A daļā 20. ierakstu par acibenzolar-S-metilu svītro;
                  
               
                     2)
                  
                  
                     B daļā iekļauj šādu ierakstu:
                     
                                 Numurs
                              
                              
                                 Parastais nosaukums, identifikācijas numuri
                              
                              
                                 
                                    IUPAC nosaukums
                              
                              
                                 Tīrība (*)
                                 
                              
                              
                                 Apstiprināšanas datums
                              
                              
                                 Apstiprināšanas termiņa beigas
                              
                              
                                 Īpaši noteikumi
                              
                           
                                 “98
                              
                              
                                 Acibenzolar-S-metils
                                 
                                    CAS Nr. 135158-54-2
                                 
                                    CIPAC Nr. 597
                              
                              
                                 S-metila benzo[1,2,3]tiadiazol-7-karbotioāts
                              
                              
                                 970 g/kg
                                 Toluols: maks. 5 g/kg
                              
                              
                                 2016. gada 1. aprīlis
                              
                              
                                 2031. gada 31. marts
                              
                              
                                 Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par acibenzolar-S-metilu un jo īpaši tā I un II papildinājumu.
                                 Šajā vispārējā novērtējumā dalībvalstis īpašu uzmanību pievērš:
                                 
                                             a)
                                          
                                          
                                             riskam, kas rodas patērētājiem, uzņemot pārtiku;
                                          
                                       
                                             b)
                                          
                                          
                                             operatoru un strādnieku aizsardzībai;
                                          
                                       
                                             c)
                                          
                                          
                                             riskam, kas rodas ūdens organismiem.
                                          
                                       Lietošanas nosacījumos attiecīgā gadījumā ietver riska mazināšanas pasākumus.
                                 Pieteikuma iesniedzējs Komisijai, dalībvalstīm un Iestādei līdz 2017. gada 1. jūnijam iesniedz apstiprinošu informāciju par embriju smadzenītēs saistībā ar eksponētību acibenzolar-S-metilam novēroto morfometrisko izmaiņu būtiskumu un reproducējamību, kā arī par to, vai šīs izmaiņas varētu būt radušās endokrīnās darbības rezultātā. Iesniedzamajā informācijā iekļauj sistemātisku pārskatu par pieejamajiem pierādījumiem, kas novērtēti, ņemot vērā pieejamās vadlīnijas (piemēram, EFSA 2010. gada vadlīnijas par sistemātisko pārskatu metodiku).”
                              
                           
               
            (*)  Sīkāka informācija par darbīgās vielas identitāti un specifikāciju sniegta pārskata ziņojumā.